
Katonai fürdők Noricium, Pannonia, Moesia Superior, Moesia Inferior és Dacia provinciák területén

 
 
A dolgozatban Noricum, Pannonia, Moesia Superior, Moesia Inferior és Dacia tartományok katonai fürdőtípusai kerülnek bemutatásra. A Római Birodalom területén fürdőket nemcsak köz-és magáncélra építettek, hanem a katonai táborokhoz is tartoztak fürdők. A katonai fürdők közül elkülöníthetőek a legiós-és auxiliáris táborok fürdői. 
A legiós táborok esetében a fürdő a falakon belül, míg az auxiliáris táborok esetében a fürdők a falakon kívül helyezkedtek el. A legiós és auxiliáris táborok mellett elkülöníthetőek még a tiszti fürdők is, melyek mindkét tábor esetében a falakon belül helyezkedtek el. A katonai fürdők létrejötte a táborok építésével párhuzamos, az 1. század elejétől, közepétől jelentek meg. Jellemző rájuk a soros, a gyűrűs, a tömbös elrendezés. Az épületeket többször átépítették.
A felsorolt tartományokból 1-1 legiós és az auxiliáris táborok közül, 1 cohors és 1 ala fürdő kerül jellemzésre és összehasonlításra.
Noricum, Pannonia, Moesia Superior, Moesia Inferior és Dacia provinciák területéről kevés katonai fürdő ismert, a kutatásban nagyobb hangsúlyt a legiós táborok fürdői kaptak. Ennek oka a legiós táborok belsejének jobb kutatottsága. Az auxiliáris táborok esetében a táboron kívül eső területek ritkábban kutatottak, ezért a hozzájuk tartozó fürdő se nagyon ismert.
 




